Diari Oficial de la Generalitat Valenciana


Sumari del DOGV 9865, del 06-06-2024 (2024/5221)

RESOLUCIÓ de 3 de juny de 2024, de la consellera d'Hisenda, Economia i Administració Pública, per la qual es nomenen personal funcionari de carrera les persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2017 i 2018 per a personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5221


Data del document
:   03-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 3 de juny de 2024, de la consellera d'Hisenda, Economia i Administració Pública, per la qual es nomenen personal funcionari de carrera les persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2017 i 2018 per a personal de l'Administració de la Generalitat. [2024/5221]  
Vista l'Orde 68/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat (DOGV 8706, 27.12.2019).  
Vista l'Orde 69/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per al personal de l'Administració de la Generalitat (DOGV 8706, 27.12.2019).  
Vistes les resolucions de 9 de febrer de 2024, de la Conselleria d'Hisenda, Economia i Administració Pública, per les quals es publiquen les relacions definitives de persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat (DOGV 9790, 16.02.2024).  
Vist l'apartat 1 de la disposició transitòria sexta de la Llei 4/2021, de 16 d'abril de la Generalitat, de la funció pública valenciana, que disposa que les persones aspirants que accedisquen a la funció pública de l'Administració de la Generalitat, mitjançant les convocatòries en curs a l'entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d'acord amb els criteris establits en la present llei. De conformitat amb la correspondència prevista en l'annex II de l'esmentada Llei 4/2021 les persones aprovades en les convocatòries 65/18 i 646/18 s'integraran en el cos de gestió A2-01.  
De conformitat amb l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, i vista la base 10 de l'orde de convocatòria, les persones que no hagen acreditat els seus coneixements de valencià de Grau Mitjà o C1, mitjançant certificat expedit o homologat per la Junta Qualificadora de Coneixements de Valencià hauran de realitzar l'exercici específic que es convoque a este efecte i, en cas de no superar-lo, assistir als cursos de perfeccionament que a este efecte s'organitzen.  
Les persones esmentades en l'annex II d'esta resolució són personal funcionari de carrera del cos de gestió A2-01, agrupació de llocs de treball NMJ-Q1-23-91 de relacions laborals i d'orientació laboral, per haver sigut nomenades en les convocatòries 133/18 i 134/18 i, per tant, no se'ls pot tornar a nomenar en el mateix cos.  
  
No és procedent el nomenament d'Ascensión Fernández Borja i Josefa Benítez Pita, per no presentar dins del termini indicat en la Resolució de 9 de febrer de 2024, la documentació acreditativa del compliment dels requisits exigits en la convocatòria, ni de Magdalena de Mena Martínez i Pilar Vidaurre Garayo, per renúncia. Comprovat que les altres persones aprovades han presentat la documentació acreditativa del compliment dels requisits exigits, és procedent el seu nomenament com a personal funcionari de carrera, tal com s'establix en la base 11 de l'orde de convocatòria, i en l'article 68.1.b) de la Llei 4/2021, de 16 d'abril, de la Generalitat, de la funció pública valenciana.  
De conformitat amb l'article 18 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d'assegurar la cobertura de les vacants convocades, quan es produïsquen renúncies, falta d'acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà a l'òrgan de selecció la relació complementària de persones aspirants aprovades que seguisquen a les proposades, per al possible nomenament com a personal funcionari de carrera.  
En virtut d'això, i fent ús de la competència establida en l'article 8.1.o) de la Llei 4/2021, de 16 d'abril, de la funció pública valenciana, resolc:  
  
Primer. Nomenament  
Nomenar personal funcionari de carrera d'administració general, cos de gestió A2-01, les persones que han superat les proves selectives de les convocatòries 65/18, torn lliure general i diversitat funcional, i 66/18 torn de promoció interna i diversitat funcional, i, que s'esmenten en l'annex I d'esta resolució.  
  
Segon. Acreditació superació cos i escala  
Acreditar la superació dels coneixements corresponents al cos de gestió A2-01, per haver superat el procés selectiu de la convocatòria 65/18, torn lliure general, a les persones que consten en l'annex II d'esta resolució.  
  
Tercer. Adquisició de la condició de personal funcionari de carrera  
  
Per a adquirir la condició de personal funcionari de carrera, les persones nomenades mitjançant la present resolució hauran de prendre possessió del lloc de treball adjudicat, dins del termini establit i previ el jurament o promesa a què es referix l'apartat c) de l'article 68.1 de la Llei 4/2021, de 16 d'abril, de la funció pública valenciana.  
  
Quart. Efectes administratius i econòmics  
Els efectes econòmics i administratius del present nomenament seran del dia de la presa de possessió.  
  
Quint. Registre de Personal  
El Registre de personal de l'Administració de la Generalitat efectuarà les anotacions que corresponga en els fulls de servici de les persones interessades.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.  
  
València, 3 de juny de 2024. La consellera d'Hisenda, Economia i Administració Pública: Ruth María Merino Peña.